b'\n_START_ARTICLE_\nAcre (delstat)\n_START_SECTION_\nHistorie\n_START_PARAGRAPH_\nOmr\xc3\xa5det som i dag hedder Acre, blev i 1867, ved Ayacucho-traktaten tildelt Bolivia. P\xc3\xa5 grund af forekomsten af gummi,_NEWLINE_migrerede i tusindvis af fattige brasilianere til omr\xc3\xa5det. Efterh\xc3\xa5nden modsatte brasilianerne i omr\xc3\xa5det, sig mere og mere Bolivias_NEWLINE_herred\xc3\xb8mme og i 1889 besluttede de sig for, at s\xc3\xb8ge om optagelse i Brasilien som selvst\xc3\xa6ndig stat. Bolivia svarede igen, ved at_NEWLINE_oprette byen Puerto Alonso, som i dag hedder Porto Acre. I oktober 1889 indsatte Brasilien imidlertid h\xc3\xa6ren og smed bolivianerne_NEWLINE_ud. Og i juli 1899 proklamerede brasilianerne omr\xc3\xa5det som "Republikken Acre". Ved Petr\xc3\xb3polis-traktaten i 1903 overtog_NEWLINE_Brasilien endeligt kontrollen over omr\xc3\xa5det, som 7. april 1904 blev udn\xc3\xa6vnt til f\xc3\xb8deralt territorie. I 1912 udvidedes_NEWLINE_omr\xc3\xa5det i forbindelse med en justering af Brasiliens gr\xc3\xa6nse til Peru._NEWLINE_Territoriet blev 15. juni 1962 oph\xc3\xb8jet til brasiliansk stat. Og i oktober samme \xc3\xa5r, blev Jos\xc3\xa9 Augusto de Ara\xc3\xbajo, valgt som_NEWLINE_den f\xc3\xb8rste guvern\xc3\xb8r.\n_START_SECTION_\nGeografi\n_START_PARAGRAPH_\nDelstaten ligger p\xc3\xa5 et plateau med en gennemsnitsh\xc3\xb8jde over havet p\xc3\xa5 200 m.\n_START_SECTION_\nHydrografi\n_START_PARAGRAPH_\nAcre gennemsk\xc3\xa6res af 5 floder: Juru\xc3\xa1, Tarauac\xc3\xa1, E bira, Purus, Laco og Acre. Derudover danner floden Abun\xc3\xa3 gr\xc3\xa6nse til Bolivia._NEWLINE_Alle floderne er til en vis grad sejlbare igennem Acre og da de er bifloder til Amazonfloden, er delstaten s\xc3\xa5ledes forbundet med Atlanterhavet.\n_START_SECTION_\nAdministrativ opdeling\n_START_PARAGRAPH_\nAcre er opdelt i 22 kommuner.'